Document ID: 31997L0032

Komisijas Direktīva 97/32/EK
(1997. gada 11. jūnijs),
ar ko tehnikas attīstībai pielāgo Padomes Direktīvu 77/539/EEK attiecībā uz mehānisko transportlīdzekļu un to piekabju atpakaļgaitas lukturiem
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes Direktīvu 70/156/EEK (1970. gada 6. februāris) par dalībvalstu tiesību aktu tuvināšanu attiecībā uz mehānisko transportlīdzekļu un to piekabju tipa apstiprinājumu [1], kurā jaunākie grozījumi izdarīti ar Eiropas Parlamenta un Padomes Direktīvu 96/79/EK [2], un jo īpaši tās 13. panta 2. punktu,
ņemot vērā Padomes Direktīvu 77/539/EEK (1977. gada 28. jūnijs) par dalībvalstu tiesību aktu tuvināšanu attiecībā uz mehānisko transportlīdzekļu un to piekabju atpakaļgaitas lukturiem [3], kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tās 10. pantu,
tā kā Direktīva 77/539/EEK ir viena no atsevišķajām direktīvām par EEK tipa apstiprināšanas procedūru, kas izveidota ar Direktīvu 70/156/EEK; tā kā attiecīgi noteikumi, kas izklāstīti Direktīvā 70/156/EEK, kura attiecas uz transportlīdzekļu sistēmām, detaļām un atsevišķām tehniskajām vienībām, attiecas uz šo direktīvu;
tā kā īpaši Direktīvas 70/156/EEK 3. panta 4. punktā un 4. panta 3. punktā ir prasība, ka katrai atsevišķajai direktīvai jāpievieno informācijas dokuments, kā arī minētās direktīvas VI pielikumā noteiktais tipa apstiprinājuma sertifikāts, lai tipa apstiprinājumu var datorizēt; tā kā attiecīgi jāgroza tipa apstiprinājuma sertifikāts, kas paredzēts Direktīvā 77/539/EEK;
tā kā procedūras jāvienkāršo, lai saglabātu Direktīvas 70/156/EEK 9. panta 2. punktā noteikto līdzvērtību starp dažām atsevišķajām direktīvām un attiecīgajām Apvienoto Nāciju Organizācijas Eiropas Ekonomikas komisijas noteikumiem, ja minētos noteikumus groza; tā kā pirmām kārtām Direktīvas 77/539/EEK tehniskās prasības, izmantojot savstarpēju norādi, jāaizstāj ar Noteikumu Nr. 23 prasībām;
tā kā pastāv norāde uz Padomes Direktīvu 76/756/EEK [4], kurā jaunākie grozījumi izdarīti ar Komisijas Direktīvu 97/28/EK [5], un uz Padomes Direktīvu 76/761/EEK [6], kurā jaunākie grozījumi izdarīti ar Austrijas, Somijas un Zviedrijas Pievienošanās aktu;
tā kā šajā direktīvā paredzētie pasākumi ir saskaņā ar atzinumu, ko sniegusi ar Direktīvu 70/156/EEK izveidotā Komiteja pielāgošanai tehnikas attīstībai,
IR PIEŅĒMUSI ŠO DIREKTĪVU.
1. pants
Direktīvu 77/539/EEK groza šādi:
1. Direktīvas 1. panta 1. punktu aizstāj ar šādu punktu:
"1. Jebkura dalībvalsts piešķir EEK detaļas tipa apstiprinājumu jebkura tipa atpakaļgaitas lukturim, kas atbilst uzbūves un testēšanas prasībām, kuras noteiktas attiecīgajos pielikumos."
2. Direktīvas 2. panta pirmo daļu aizstāj ar šādu daļu:
"Dalībvalstis par katru atpakaļgaitas luktura tipu, ko tās apstiprina, ievērojot 1. pantu, izgatavotājam izdod EEK detaļas tipa apstiprinājuma zīmi, kura atbilst paraugam, kas ir iekļauts I pielikuma 3. papildinājumā."
3. Direktīvas 4. pantu aizstāj ar šādu pantu:
"4. pants
Dalībvalstu kompetentās iestādes, izmantojot Direktīvas 70/156/EEK 4. panta 6. punktā norādīto procedūru, informē cita citu par visiem apstiprinājumiem, kurus tās ir piešķīrušas, atteikušas vai anulējušas, ievērojot šo direktīvu."
4. Direktīvas 9. pantu aizstāj ar šādu pantu:
"9. pants
Šajā direktīvā transportlīdzeklis "ir jebkurš mehāniskais transportlīdzeklis, kas paredzēts lietošanai uz ceļa, ar virsbūvi vai bez tās, vismaz ar četriem riteņiem un maksimālo projektēto ātrumu, kurš lielāks par 25 km/h, un tā piekabes, izņemot transportlīdzekļus, kas pārvietojas pa sliedēm, kā arī lauksaimniecības un mežsaimniecības traktorus un visus pārvietojamus mehānismus.""
5. Pielikumus aizstāj ar šīs direktīvas pielikumu.
2. pants
1. No 1998. gada 1. janvāra vai, ja 3. pantā minēto dokumentu publicēšanu atliek uz laiku pēc 1997. gada 1. jūlija, sešus mēnešus pēc minēto dokumentu faktiskās publicēšanas dienas dalībvalstis, atsaucoties uz atpakaļgaitas lukturiem, nedrīkst:
- atteikties kādam transportlīdzekļa tipam vai kādam atpakaļgaitas luktura tipam piešķirt EK tipa apstiprinājumu vai valsts tipa apstiprinājumu vai
- aizliegt reģistrēt, pārdot vai nodot ekspluatācijā transportlīdzekļus vai pārdot vai nodot ekspluatācijā atpakaļgaitas lukturus,
ja lukturi atbilst prasībām, kas ir iekļautas Direktīvā 77/539/EEK, kura grozīta ar šo direktīvu, un ja transportlīdzekļiem tie uzstādīti saskaņā ar prasībām, kas noteiktas Direktīvā 76/756/EEK.
2. No 1998. gada 1. oktobra dalībvalstis:
- vairs nepiešķir EK tipa apstiprinājumu un
- var atteikties piešķirt valsts tipa apstiprinājumu
jebkura tipa transportlīdzeklim, atsaucoties uz atpakaļgaitas lukturiem, un jebkura tipa atpakaļgaitas lukturim, kas neatbilst prasībām, kuras noteiktas Direktīvā 77/539/EEK, kas grozīta ar šo direktīvu.
3. No 1999. gada 1. oktobra ar šo direktīvu grozītās Direktīvas 77/539/EEK prasības, kas attiecas uz atpakaļgaitas lukturiem kā detaļām, ir piemērojamas Direktīvas 70/156/EEK 7. panta 2. punkta nozīmē.
4. Neatkarīgi no 2. un 3. punkta dalībvalstis turpina piešķirt EK tipa apstiprinājumu atpakaļgaitas lukturiem, kas ir rezerves daļas, un atļaut tos pārdot un nodot ekspluatācijā saskaņā ar Direktīvas 77/539/EEK iepriekšējām redakcijām, ja minētie lukturi:
- ir paredzēti uzstādīšanai transportlīdzekļiem, ko jau lieto, un
- atbilst minētās direktīvas prasībām, kuras piemēroja tad, kad transportlīdzekļus reģistrēja pirmo reizi.
3. pants
Šīs direktīvas II pielikuma 2.1. punktā minēto ANO/EEK Noteikumu Nr. 23 punktus un pielikumus publicē Eiropas Kopienu Oficiālajā Vēstnesī līdz 1997. gada 1. jūlijam.
4. pants
1. Dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības līdz 1998. gada 1. janvārim; tomēr, ja 3. pantā minēto dokumentu publicēšanu atliek uz laiku pēc 1997. gada 1. jūlija, tad sešus mēnešus pēc šo dokumentu faktiskās publicēšanas dienas dalībvalstis izpilda šo prasību. Par to dalībvalstis tūlīt informē Komisiju.
Dalībvalstis minētos noteikumus piemēro no 1998. gada 1. janvāra vai, ja 3. pantā minēto dokumentu publicēšanu atliek uz laiku pēc 1997. gada 1. jūlija, sešus mēnešus pēc šo dokumentu faktiskās publicēšanas dienas.
Kad dalībvalstis pieņem minētos tiesību aktus, tajos iekļauj atsauci uz šo direktīvu vai šādu atsauci pievieno to oficiālai publikācijai. Dalībvalstis nosaka procedūru, kā izdarīt šādas atsauces.
2. Dalībvalstis dara Komisijai zināmus to tiesību aktu svarīgākos noteikumus, ko tās pieņem jomā, uz kuru attiecas šī direktīva.
5. pants
Šī direktīva stājas spēkā divdesmitajā dienā pēc publicēšanas Eiropas Kopienu Oficiālajā Vēstnesī.
6. pants
Šī direktīva ir adresēta dalībvalstīm.
Briselē, 1997. gada 11. jūnijā

Labels: 7
8